Sé munur á uppsetningu texta hér að neðan og í PDF skjali gildir PDF skjalið . 555 / 2019 22. maí 2019 fyrir sveitarfélög í umdæmi lögreglustjórans á Norðurlandi vestra . Gildissvið . Lögreglusamþykkt þessi gildir fyrir lögsagnarumdæmi eftirtalinna sveitarfélaga : Akrahrepps , Sveitarfélagsins Skagafjarðar , Skagabyggðar , Sveitarfélagsins Skagastrandar , Blönduósbæjar , Húnavatnshrepps og Húnaþings vestra . Um reglu , velsæmi og almennt öryggi á almannafæri . Með almannafæri er í samþykkt þessari átt við götur , vegi , torg , gangstéttar , gangstíga , svæði ætluð til almenningsnota og staði sem opnir eru almenningi , svo sem íþróttasvæði , kvikmyndahús , leikhús , samkomuhús , söfn , veitingastaði , verslanir , leiktækjastaði , bifreiðastöðvar , biðskýli og söluturna innan hvers sveitarfélags . Uppþot , áflog , óspektir eða önnur háttsemi sem raskar allsherjarreglu má ekki eiga sér stað á almannafæri og ekki mega menn þyrpast þar saman ef það tálmar umferð eða veldur vegfarendum óþægindum . Enginn má áreita aðra á almannafæri eða sýna þar af sér ósæmilega háttsemi . Bannað er að hafast nokkuð að sem veldur ónæði eða raskar næturró manna . Lögreglustjóri getur bannað notkun hátalara , hljómflutningstækja , hljóðfæra eða annars þess háttar á eða við almannafæri ef ástæða er til að ætla að hún valdi ónæði eða truflun . Sveitarstjórn getur bannað neyslu áfengis á almannafæri á tilteknum tíma á tilteknum svæðum innan hvers sveitarfélags . Slíka samþykkt skal tilkynna lögreglustjóra og birta almenningi . Sama á við um þá sem valda óspektum , hættu eða hneykslan á almannafæri sökum vímuástands eða af öðrum ástæðum . Framfylgja skal rökstuddum tilmælum byggingarfulltrúa hverju sinni . Öllum ber að gæta þess að ganga vel um á almannafæri og skemma þar ekki hluti sem ætlaðir eru til almenningsnota eða prýði . Þetta á einnig við um þá hluta af húsum og öðrum mannvirkjum sem liggja að almannafæri . Á mannvirki og hluti má ekki mála , teikna eða festa auglýsingar nema með leyfi eiganda eða umráðamanns . Óheimilt er að reisa auglýsingaskilti á almannafæri nema með leyfi sveitarstjórnar . Sama gildir um ökutæki hvers konar með auglýsingum sem standa yfirgefnar og hafa þann tilgang að auglýsa á eða við almannafæri . Fylgja skal ákvæðum 32. gr. í vegalögum nr. 80 / 2007 . Sveitarstjórn skal tilkynna lögreglustjóra um slík leyfi . Heimilt er að fjarlægja án fyrirvara hvers kyns lausafjármuni á kostnað eiganda , sem settir eru upp í auglýsingaskyni án heimildar . Við alfaraleið í byggð er óheimilt að gista í tjöldum , húsbílum , hjólhýsum , fellihýsum , tjaldvögnum og öðrum sambærilegum búnaði , utan skipulagðra tjaldsvæða . Eigi má ganga örna sinna eða kasta af sér þvagi á almannafæri , á lóð , á landi eða við híbýli annars manns . Leyfi landeiganda þarf til , ef halda á samkomur á opnum svæðum í eigu hvers sveitarfélags . Ekki má á almannafæri ganga með logandi blys né halda skoteldasýningar nema með leyfi lögreglustjóra . Ekki má á almannafæri kveikja í bálköstum nema með leyfi lögreglustjóra . Enga atvinnu sem tálmar umferð má reka á almannafæri . Sveitarstjórn getur sett samþykktir um farandsölu og sölu á götum , torgum og öðrum stöðum . Um málefni hafna fer samkvæmt hafnarreglugerðum hvers sveitarfélags . Þó gilda ákvæði 12. og 13. gr. samþykktar þessarar einnig um hafnarsvæði . Slík verk skulu unnin þannig að sem minnstur farartálmi verði . Sé nauðsynlegt að loka gangstétt vegna framkvæmda skal hjáleið tryggð og afgirt frá umferð ökutækja innan þéttbýlismarka og annars staðar þar sem umferð er mikil . Sveitarstjórn getur bannað umferð um götur að nokkru eða öllu leyti meðan á verki stendur eða skipað fyrir um hvernig umferðinni skuli hagað . Haft skal samráð við lögreglustjóra og Vegagerðina þegar það á við . Einnig getur sveitarstjórn ákveðið að skurðir í götum séu byrgðir og uppgröftur fjarlægður þannig að umferð sé óhindruð um göturnar á þeim tíma sem ekki er unnið , svo sem að næturlagi og um helgar . Þá getur sveitarstjórn , ef talið er að framkvæmdirnar dragast um of , látið setja í samt lag það sem raskað var á kostnað þeirra sem ábyrgð bera á framkvæmd . Sé slíkum tilmælum ekki sinnt getur sveitarstjórn látið flytja ökutæki á brott án frekari viðvörunar svo viðgerð eða hreinsun geti farið fram . Þegar hús eða annað mannvirki brennur eða það flutt brott , án þess að annað sé byggt í staðinn , er eiganda skylt að ganga svo frá hússtæðinu að ekki stafi af því hætta , óþrifnaður eða óprýði . Sama gildir um hús sem standa yfirgefin . Þegar hús er byggt , rifið , endurbyggt eða flutt , er eiganda og / eða verktaka skylt að haga sér eftir þeim fyrirmælum sem sveitarstjórn gefur til að forðast farartálma , hættu eða óþægindi fyrir vegfarendur og skal hann setja upp skilti til leiðbeiningar eftir því sem við á . Auk þess getur lögreglan bannað mönnum að hafast þar við ef hún telur að það geti valdið óþægindum eða hættu . Hver sem það gerir skal flytja óhreinindin tafarlaust í burt á sinn kostnað . Aðeins er heimilt að henda mold , grjóti og garðúrgangi á staði sem til þess eru ætlaðir og ákveðnir eru af sveitarstjórn . Óheimilt er að fleygja þar öðrum úrgangi . Á götum má ekki hindra umferð með skemmtunum eða leikjum nema með leyfi lögreglustjóra . Bannað er að leggja ökutæki á gangstéttum . Lögreglustjóri getur , að fengnum tillögum sveitarstjórnar , veitt undanþágu frá ofangreindu . Í þéttbýli má ekki leggja vörubifreiðum sem eru 7,5 tonn að leyfðri heildarþyngd eða meira og fólksflutningabifreiðum sem flytja mega 10 farþega eða fleiri , á götum eða almenningsbifreiðastæðum nema þau séu til þess ætluð . Bann þetta gildir einnig um hvers konar vinnuvélar og dráttarvélar án tillits til þunga þeirra . Sveitarstjórn getur veitt undanþágu frá banni þessu og skal þá afmarka og merkja sérstaklega þá staði þar sem undanþága hefur verið veitt . Heimilt er heilbrigðiseftirliti , að undangenginni viðvörun , t.d. með álímingarmiða með aðvörunarorðum þar sem tiltekinn er ákveðinn frestur eigenda til úrbóta , að fjarlægja framangreinda hluti , þ.m.t. númerslausar bifreiðar og bílflök . Sama gildir um ökutæki sem skilin eru eftir á opnum svæðum . Tilkynna skal skráðum eiganda og / eða umráðamanni um flutninginn og skal hann bera kostnað vegna flutnings og vörslu ökutækisins . Þegar lausafjármunir , s.s. hjólhýsi gámar , bátar , torgsöluhús , frístundahús sem ætluð eru til flutnings og stór samkomutjöld sem getið er um í byggingarreglugerð nr. 112 / 2012 , eru staðsettir án stöðuleyfis skal leyfisveitandi krefja eiganda um að fjarlægja þá innan eðlilegs frests , þó aldrei lengri frests en eins mánaðar , að öðrum kosti verði það gert á kostnað eiganda . Allur akstur vélknúinna ökutækja á reiðvegum er bannaður . Ef ís á sjó eða vötnum þykir ekki nógu traustur getur lögreglustjóri bannað alla umferð um hann . Þar sem í skipulagi er bönnuð umferð um ár og vötn getur sveitarstjórn samþykkt sérstakan viðauka við lögreglusamþykkt þessa þar sem kveðið er á um slíkt bann og viðurlög við brotum gegn því . Þeir sem flytja farm skulu gæta þess vandlega að ganga þannig frá farminum að ekki valdi óþrifnaði eða hættu . Nota skal yfirbreiðslur þegar farmur er það fíngerður að hætta er á að hann fjúki . Stafi íbúum í nágrenni slíks veitingastaðar ónæði af rekstrinum getur sveitarstjórn þó takmarkað afgreiðslutíma hans . Ákveði sveitarstjórn ekki annað eru áfengisveitingar á umfangslitlum áfengisveitingastöðum ( flokkur II ) heimilar frá kl. 06.00 til kl. 23.00 alla daga . Allir gestir skulu hafa yfirgefið áfengisveitingastað eigi síðar en einni klukkustund eftir lokun hans . Á öllum gististöðum skal haldin nákvæm gestaskrá . Á skemmtistöðum og veitingastöðum eru nektarsýningar óheimilar . Börnum yngri en 14 ára er ekki heimill aðgangur að slíkum leiktækjastöðum nema í fylgd með forráðamönnum . Miða skal aldur við fæðingarár en ekki fæðingardag . Um götuspjöld , merkingar og húsnúmer . Sveitarstjórn ákveður nöfn á stjórnsýslueiningar , byggingar , hverfi og götur og lætur festa upp skilti með þeim upplýsingum , þar sem þurfa þykir , svo sem við gatnamót og á fasteignir . Húseigendur skulu merkja hús sín með húsnúmeri og eftir atvikum bókstöfum , á götuhlið eða öðrum áberandi stað , vegfarendum og þjónustuaðilum til glöggvunar . Um útivistartíma barna og unglinga . Um útivistartíma barna og ungmenna gilda ákvæði barnaverndarlaga og reglugerða sem settar eru á grundvelli þeirra . Um dýrahald fer eftir sérstökum samþykktum hvers sveitarfélags . Þrátt fyrir ákvæði staðbundinna samþykkta sveitarfélaga er lögreglu ávallt heimil handsömun og aflífun hunda er staðnir hafa verið að því að ráðast á búfénað eða fólk og lögregla telur hættulega almannaöryggi . Um bann við lausagöngu búfjár og undanþágur frá því fer skv. vegalögum , lögum um búfjárhald og samþykktum um búfjárhald í hverju sveitarfélagi fyrir sig . Óheimilt er að halda nýjar dýrategundir , eða erlenda stofna tegunda sem hér eru fyrir , nema leyfi hafi verið veitt til innflutnings á viðkomandi dýrategund eða stofni tegundar skv. lögum um innflutning dýra . Brot gegn lögreglusamþykkt þessari varða sektum sbr. 6. gr. laga nr. 36 / 1988 um lögreglusamþykktir nema þyngri refsing liggi við samkvæmt öðrum lögum eða reglugerðum . Mál sem varða brot gegn ákvæðum samþykktar þessarar skal fara með að hætti laga um meðferð sakamála . Lögreglusamþykkt þessi , sem samþykkt var í sveitarstjórnum eftirtalinna sveitarfélaga : Akrahrepps , Sveitarfélagsins Skagafjarðar , Skagabyggðar , Sveitarfélagsins Skagastrandar , Blönduósbæjar , Húnavatnshrepps og Húnaþings vestra , tekur þegar gildi . Samþykktin er sett með vísan í 1. gr. laga nr. 36 / 1988 , um lögreglusamþykktir og reglugerð um lögreglusamþykktir nr. 1127 / 2007 .